**Közmeghallgatás**

Beszámoló a képviselőtestület 2021. évi munkájáról.

**Schöck Ferenc Istvánné**

Tisztelettel köszöntöm az egybegyűlteket, a falu lakóit, nyaralóit, a Badacsonytomaji Közös Önkormányzati Hivatal jegyzőjét helyettesítő Tamás Lászlónét, a Képviselőtestület tagjait és a hivatal dolgozóit. Köszöntöm Epres Róbert főépítész urat is körünkben.

A Képviselő Testület részéről jelen van 4 fő, hiányzik 0 fő, tehát határozatképes. A közmeghallgatás napirendjét kiküldtük, közzétettük, melynek elfogadását javaslom az alábbiak szerint:

1. Beszámoló a Képviselő Testület 2021. évi munkájáról
2. Közérdekű kérdések és javaslatok

Kérem, hogy aki a napirendi pontokkal egyetért, kézfeltartással jelezze.

Megállapítom, hogy 4 igen , 0 nem szavazattal elfogadtuk a napirendet.

Mielőtt rátérnék a beszámolómra, kérem, hogy mindenki viselje a maszkot végig szabályosan, orrot, szájat eltakarva.

Elmondom, hogy a közmeghallgatásra is azok az SZMSZ-ben rögzített szabályok vonatkoznak, mint a testületi ülésekre.

Tehát hozzászólást kézfeltartással kell jelezni, nevet közölni, jelentkezés sorrendjében adom meg a szót, kétszer ugyanazt nem kell elmondani, 3 perc a hozzászólás ideje, mindenki megvárja a hozzászóló, vagy válaszadó mondandóját, és kérem tartsuk tiszteletben minden esetben egymást a véleményével együtt.

Megjegyezném, hogy igen sok levelet kaptunk különféle stílusban megfogalmazva a közmeghallgatás időpontját illetően.

Szeretném jelezni, hogy jegyző úrral egyeztetve alakult ki ez az időpont, hisz a másik két településen is vannak testületi ülések, bizottsági ülések, közmeghallgatások. Azokkal egyidőben nem lehet tartani.

Egyébként számtalan környező település is most novemberben tartja a közmeghallgatását.

A 2021-es év a COVID-19 miatti veszélyhelyzeti időszakkal kezdődött. Tombolt a járvány, ezért rendezvénytervünk is provizórikus volt. Nehéz gúzsba kötve táncolni.

A veszélyhelyzeti rendelkezések miatt a képviselőtestületi feladatokat is a Polgármester Úr, Lenner István látta el oly módon, hogy az előterjesztéseket e-mailen elküldte nekünk képviselőknek véleményezésre, majd döntést hozott. Ő azonban a polgármesteri tisztségéről 2021. július 2-án lemondott. Alpolgármesterként helyettesítem Őt 2021. 07.03-tól.

A polgármester lemondása okán a feladatok átvételére 2021. 07.12-én került sor a Veszprém Megyei Kormányhivatal munkatársa jelenlétében. Így most már a beszámolóval én készültem.

**Balatonrendes Község Önkormányzat Képviselő-testülete** 3 ülést tartott 2021-ben, melyen 2 db rendelet és 32 db határozat került elfogadásra. Átruházott hatáskörben a polgármester által hozott határozatok száma: 39 db, valamint 7 db rendelet került megalkotásra.

Fontos feladata a képviselőtestületnek azon tevékenységek ellátása, melyeket törvény, vagy rendelet a hatáskörébe utal. Rendszeresen kapcsolatot tartunk a lakossággal, a véleményeket kikérjük, meghallgatjuk, mely által egyes döntéseket társadalmasítunk.

Elsősorban szeretnék tájékoztatást adni a Közös Önkormányzati Hivatal 2021. évi munkájáról, azon szakigazgatási kérdésekről, melyekben önkormányzatunk érintett.

Sajnos a Badacsonytomaji KÖH jegyzője, Wolf Viktória 2021. szeptember 5-vel távozott a Hivatal éléről. Helyettesítése az SZMSZ szerint megtörtént.

Az álláshelyre kiírt pályázaton Dr Bodnár Attila nyerte el ezt a pozíciót, akit most sajnos nem tudok bemutatni Önöknek. Hivatalba lépésének napja: 2021. szeptember 27-e volt.

**Munkaügyi összefoglalóval kezdeném.**

Balatonrendes Önkormányzata hatósági, igazgatási feladatait a Badacsonytomaji Közös Önkormányzati Hivatal látja el, ahol 2021. október 31-én a hatósági feladatokat 15 fő teljes, 1 fő rész munkaidőben látja el, a hivatalsegédi és segédfelügyelői feladatokat 2 fő teljes munkaidőben, illetve a takarítói feladatokat 1 fő részmunkaidőben foglalkoztatott munkavállalóval látja el.

Balatonrendes Önkormányzatánál határozatlan idejű, heti 40 órás munkaviszonyban jelenleg 1 főt falugondnoki munkakörben foglalkoztatunk. 1 fő 8 - és 1 fő 6 órás fizikai állományú dolgozónk van. 2 fő közfoglalkoztatottunk van és júliusban 1 fő diák foglalkoztatására került sor.

**Anyakönyvi igazgatás tekintetében a következőkről adok tájékoztatást**

Balatonrendes anyakönyvi események közül 2021. évben volt :

|  |  |  |  |  |  |  |  |
| --- | --- | --- | --- | --- | --- | --- | --- |
| Születés  anyaköny-vezése | Házasság-kötés  anyakönyvezése | Haláleset  anyaköny-vezése | Papíralapú anyakönyv-ből való rögzítés az EAK-ba | Válás lap rögzítése | Névváltoz-tatási kérelem | Apai elis-merő nyilatkozat | Anya-könyvi kivonat kiállítás |
| 0 db | 5 db | 2 db | 4 db | 0 db | 0 db | 1 db | 0 db |

Népességadatok tekintetében jó hír az, hogy nőtt a lakosságszám. 2021. január 1-én településünk állandó népessége 173 fő. Valószínű, hogy januárban ez a szám több, lesz, hisz azóta is voltak beköltözők.

Balatonrendesen 7 esetben indult hagyatéki vagy póthagyatéki eljárás. Ezek voltak:

- hagyatéki leltár felvétele,

- adó- és értékbizonyítványok bekérése,

- az elhunyt egyéb vagyonának feltüntetése a hagyatéki leltárban, mely az örökösök tájékoztatása után véglegessé válásakor továbbításra került az illetékes közjegyzőhöz. - Balatonrendesen egy esetben hagyatéki ingó leltározására került sor.

**A Szociális feladatokról tájékoztatnám Önöket**

Falunk lakossága számára fontos a **szociális biztonság**. Önkormányzatunk a szociálisan rászoruló személyek részére települési támogatást biztosít, mely eljárás kérelemre indul.

Rendkívüli települési támogatásban részesülhet az, aki létfenntartást veszélyeztető rendkívüli élethelyzetbe került, valamint az a család vagy személy, aki időszakosan vagy tartósan létfenntartási gonddal küzd.

|  |  |  |  |
| --- | --- | --- | --- |
| Támogatás jellege | esetek száma | megállapított összeg | összesen |
| iskola- és óvodakezdés | 5 | 20.000.- | 100.000.- |
| gyermek születés | 1 | 50.000.- | 50.000.- |
| haláleset | 0 | 0.- | 0.- |

2021. évben 1 újszülött szüleit támogatta az önkormányzat összesen 50 000.- forint összegben.

Napi megélhetési gondokra tekintettel ebben az évben 1 esetben állapítottunk meg rendkívüli települési támogatást legfőképp élelmiszer megvásárlására és lakhatási kiadások enyhítésére az alábbi adatokkal:

|  |  |  |  |
| --- | --- | --- | --- |
| Támogatás jellege | esetek száma | megállapított összeg | összesen |
| lakhatáshoz kapcsolódó rendszeres és eseti költségek viseléséhez – és tartósan létfenntartási gonddal küzdők | 1 | 20000.- | 20 000.- |
| **1** | **összesen** | **20 000.-** |

Köztemetés elrendelése 2021. évben nem volt.

A vírushelyzeti vészhelyzet időszakában gondoskodtunk a rászorulók ellátásáról, szükség szerint élelmet, gyógyszert szállítottunk ki részükre.

**A szociális biztonság** érzését segíti elő a szociális tűzifa biztosítása érdekében benyújtott pályázatunk. Az idei évben 16 erdei köbméter szociális tűzifajuttatásra kaptunk állami támogatást. (2 köbméterrel többet, mint tavaly. a lakosságszám növekedése miatt).

Fontos megjegyezni, hogy szociális tűzifajuttatásra az jogosult, akinek a családjában az egy főre jutó jövedelem nem haladja meg az egy főre jutó öregségi nyugdíj legkisebb összegének 250 %-át a 71.250 Ft-ot, és az általa lakott ingatlanban fával fűt. A benyújtási határidő november 15-e volt, mely ideig 10 kérelem futott be. A fa megrendelését a Közös Önk Hiv. bonyolítja, 3 árajánlatot kér be és a Képv testületünk kiválasztja a kedvezőt. A kiszállítás után Önkormányzatunk vállalja, hogy házhoz szállítja az érintetteknek.

Az idei évben is csatlakozott önkormányzatunk a Felsőoktatási Önkormányzati Ösztöndíjrendszerhez. Az „A” és „B” típusú pályázati kiírások felkerültek a honlapra. Az ún. EPER rendszeren keresztül pedig beadhatók voltak a felsőoktatásban hallgatói jogviszonnyal rendelkező hallgatók részére. A pályázatok benyújtási határideje nov. 5-e volt, de pályázat nem érkezett.

Az orvosi ügyelet finanszírozásában is részt veszünk.

A nyár folyamán a gyermekorvosi ellátás is megerősödött, hiszen főállású gyermekorvost alkalmaz a Badacsonytomaji Közös Önk. Hiv.

Balatonfelvidéki Szociális és Háziorvosi Ügyeleti Szolgálat társulásának is támogató tagja vagyunk.

Családsegítőnk hónapok óta segítséget nyújt két, a falunkban hajléktalanként élő embernek.

A szociális biztonságot erősíti az a falugondnoki szolgálat, amely 2021-től vált valósággá. Olvastam egy 2008-as testületi ülésről szóló jegyzőkönyvet, ahol felvetik ezt a lehetőséget, de leszavazták a képviselők. 13 évbe telt, mire megvalósult, pedig a busz már kb. 5 éve rendelkezésünkre áll. A lakosság számára biztosítjuk a gyermekek óvodába, iskolába szállítását, az orvoshoz-, laborba jutást, kezelésekre járást, kórházi vizsgálatra (CT-re, kontrolvizsgálatokra szállítást; a bevásárlást, gyógyszertárba szállítja a betegeket, szükség esetén oltásra regisztrál és szállít embereket. stb. **Péringer Martina** a falugondnok. 2021. jan. 1-óta végzi munkáját. Elmondanám, hogy ez nem 8 -16 óráig tartó munkakör, ugyanis már 7 órakor kezdi összegyűjteni a gyerekeket és viszi Tomajba, majd Révfülöpre, és du. is 16:30- ig fuvarozza őket.

2021. nov. 15-én kezdődött a falugondnoki képzése, és februárban lesz vége.

Rugalmas munkakörben dolgozik.

**Pénzügyi beszámolóval folytatnám**

A Köz. Önk. Hiv. pénzügyi osztálya e költségvetési évben is elkészítette és benyújtotta a Magyar Államkincstár Igazgatóságához a beszámolókat, illetve a havonta, negyedévente beadandó pénzforgalmi és mérlegjelentéseket.

Az önkormányzatot folyamatosan tájékoztatja a pénzügyi osztály szükség esetén az aktuális pénzügyi helyzetről. Elkészült a 2021. évi költségvetés, a tervezetek, a költségvetési rendeletek, és szükség esetén sor került a költségvetési rendelet módosítására.

A költségvetés alapjául szolgáló adatfelmérő lapok, a költségvetési normatívák igénylése, annak évente kétszeri módosítása és végrehajtása, pályázatok, egyedi adatgyűjtések ebr42 rendszeren keresztül leadásra kerültek. Az ÖNEGM rendszerben rögzítésre kerültek a szociális igénylés adatai, annak elszámolása, a természetbeni ellátások igénylő lapja, illetve annak elszámolása.

A testület által hozott határozatok alapján a pályázatokhoz szükséges adatokat rendelkezésre bocsátottuk, melyek szintén leadásra kerültek.

Az átutalásos számlák határidőben kiegyenlítésre kerültek a HomeBank terminálon keresztül, és a Takarékbank Zrt. –vel folyamatos a kapcsolattartás.

Az ASP rendszerben a könyvelés folyamatos, illetve a kataszteri nyilvántartások, az eszközök, ingatlanok felújítása, beruházások rögzítése megtörtént mind a KATI, mind az IVK rendszerben.

A Magyar Államkincstár adatközlő lapjai alapján a bérkönyvelés havonta történik.

Folyamatos a kapcsolattartás a MÁK Veszprém Megyei szervezetével, az e-adatrendszeren keresztül, mert a beérkező leveleket innen kapjuk, illetve itt kell több adatszolgáltatást teljesíteni.

A költségvetés főszámai:

1. eredeti bevételi előirányzat 57.243.731 Ft,
2. eredeti kiadási előirányzat 57.243.731 Ft,
3. a költségvetési hiány 0 Ft

A legutolsó költségvetés módosítás kapcsán bevételi és kiadási főösszegünk: 77.956.705 Ft, melyből önkormányzatunk tartaléka: 12.997.867 Ft.

2021. évi eredeti költségvetésünk a következő beruházásokat (felújítások/felhalmozások) tartalmazza:

|  |  |
| --- | --- |
| Balatoni Bringakör terv | 2.700000 |
| Gyöngyvirág utca pótmunka terv | 160000 |
| 40 férőhelyes urnafal MFP | 1.574802 |
| Beruházási célú előzetesen felszámított általános forgalmi adó | 1.154197 |
| **Beruházások mindösszesen** | **5.588999** |
| Gyöngyvirág u. felújítás MFP | 4.727800 |
| Gyöngyvirág u. felújítás pótmunka II | 441616 |
| Gyöngyvirág u. felújítás pótmunka II | 1.574803 |
| Felújítási célú előzetesen felszámított általános forgalmi adó | 1.820939 |
| **Felújítások mindösszesen** | **8.565158** |

Támogatásokról:

* 2020. évben a Belügyminisztérium által kiírt Lakossági víz-, és csatornamű pályázaton az önkormányzat sikeresen pályázott. A megítélt összeg: 4.976.900,- Ft, mely összeget a MÁK utalja át és ezt továbbítani kell a DRV felé.
* 2021-ben sikeresen pályáztunk a Magyar Falu Programban, ahol a Közösségszervezéshez kapcsolódó eszközbeszerzés és közösségszervező bértámogatása címen 3 035 340.- forint vissza nem térítendő forrást nyertünk.
* továbbá benyújtásra került az 5000 fő alatti települések rendezvényeinek támogatására pályázat, ahol 1.000.000.- Ft összegű támogatásban részesült az Önkormányzat
* Pályázatot nyújtottunk be 2021. július 6-án a településfásítási programra, melyen a pályázott 30 db nyírfát elnyertük, megkaptuk és beültettük két önkormányzati ingatlanunk területére. A régi posta épületet szegélyező zöld területre a parkoló és az épület mellé, valamint a leendő szabadidő parkunk területére.

Balatonrendes Község Önkormányzatának Költségvetési számlájának záró egyenlege 2021.10.31-én 15.881.776.-, pénztárának záró egyenlege 266.750.- Ft volt.

* A 2020-ban elfogadott és kiutalt támogatásokról a civil szervezetek hiánytalanul elszámoltak.

2021 évben 3 szervezet kérelmezte az önkormányzat támogatását, ezek kedvező elbírálásban részesültek összesen 150 ezer Ft értékben, egyenlő arányban, mely összegeket 2022. március 31-ig használhatnak fel, elszámolási határidő 2022. április 30.

A támogatás elbírálásánál a civil szervezeteknek átláthatósági nyilatkozattal, köztartozásmentes, adózói igazolással kellett rendelkezni.

* A napokban adományozási megállapodás alapján magánszemélytől kaptunk 250.000,- Ft-ot .

**Adózásról, helyi adókról:**

Az adóügyi feladatokat egy fő látja el az Ábrahámhegyi kirendeltségen. A kolléganő 6 törvény és 1 rendelet alapján végzi felelősségteljes munkáját

(Munkáját az 1990. évi C. törvény a helyi adókról, a 2017. évi CL. törvény az adózás rendjéről, a 2017. évi CLI. törvény az adóigazgatási rendtartásról, a 2017. évi CLIII. törvény az adóhatóság által foganatosítható végrehajtási eljárásról, az 1991. évi LXXXII. törvény a gépjárműadóról, a 2003. évi LXXXIX. törvény a környezetterhelési díjról, valamint Balatonrendes Község Önkormányzata Képviselő-testületének 7/2014.(X.9.) önkormányzati rendelete alapján végzi.)

2021. november 10. napjáig Balatonrendes Önkormányzatánál a főszámon iktatott adóügyi iratok száma 440 darab volt.

Az ábrahámhegyi kirendeltségen dolgozó adóügyi munkatárs az ASP Adó és az ASP Iratkezelő Szakrendszereket alkalmazza.

A Magyar Államkincstár felé történő adatszolgáltatási kötelezettségeknek, nevezetesen a (2020. évi zárás, 2021. évnyitás, kivetések átadása, 2021. I. félévi zárás, 2021.III.negyedévi zárás) Balatonrendes Önkormányzata részéről határidőre eleget tett.

Az átengedett adók tekintetében – gépjárműadó – az utalások minden esetben határidőben teljesültek.

A főkönyvi feladásra zárást illetően havonta adatot szolgáltat a pénzügy felé.

A január 1-i állapotnak megfelelően a földhivataltól az aktuális földkönyvet a település tekintetében az idén is lekérte. Az építményadó és telekadó bevallások ellenőrzése, az adókivetésből kimaradt ingatlanok felderítése pedig folyamatosan történik.

2021. november 10. napjáig Balatonrendes Önkormányzatához befolyt adóbevétel 12 889 e Ft volt.

A teljesítés százalékban:

|  |  |  |  |
| --- | --- | --- | --- |
| Adónem | 2021.évi előirányzat  (e/Ft) | 2021.évi teljesítés  (e/Ft) | Teljesítés  százalékban |
| Építményadó | 7 200 | 6 183 | 85,87 % |
| Telekadó | 4 600 | 3 131 | 68,06 % |
| Idegenforgalmi adó | - | 123 | - |
| Iparűzési adó | 2 000 | 3 416 | 170,80 % |
| Késedelmi pótlék | 50 | 36 | 72 % |
| Összesen | 13 850 | 12 889 | 93,06 % |

**Műszaki igazgatási munkáról szóló beszámoló**

Balatonrendes Község Önkormányzata 2020. január 1. napjától csatlakozott a Badacsonytomaji Közös Önkormányzati Hivatalhoz. Azóta a település vonatkozásában ellátásra kerülnek:

* a lakossági bejelentések, panaszbejelentések kivizsgálásai,
* helyszíni szemle megtartása, és lefolytatása, és a megállapított tényállás alapján közigazgatósági hatósági eljárás kezdeményezése iránti intézkedés történik pl. a gazos, gondozatlan, elhanyagolt ingatlanok, és az útszelvénybe nyúló növényzet esetében.
* Kérelemre közútkezelői, tulajdonosi, és közterületbontási engedélyek előkészítése, majd a felbontott közterület helyreállításának helyszíni szemle keretében történő ellenőrzése történik.
* Építésügyi hatósági eljáráshoz kapcsolódó intézkedések: a műszaki nyilvántartás átvezetése, hatósági megkeresések teljesítése, kérelemre induló településképi véleményezési eljárások, településképi bejelentési eljárások főépítészi egyeztetéssel történő előkészítése, telekalakítási szakhatósági, és egyéb szakhatósági állásfoglalások kiadása iránti intézkedések történnek.
* Ellátásra kerülnek a településrendezési eszközök módosításával kapcsolatos előkészítési, véleménybekérési feladatok, továbbá a következő tervezett módosítás összeállítása, kérelmek bekérése is.
* Balatonrendes Község Önkormányzata Képviselő-testületének, és a veszélyhelyzet fennállása alatt a polgármesteri határozatok előkészítéséhez kapcsolódó előterjesztések előkészítése, végrehajtása történt meg.
* Továbbá határidőre teljesítve lettek a statisztikai adatszolgáltatások, hatósági adatszolgáltatással kapcsolatos megkeresések.
* Polgári védelmi feladatok elvégzésre kerültek, a veszélyhelyzet során a település lakosságának ellátásában vett részt.
* Napi feladatok közé tartozik az ügyfelekkel való, tájékoztatás céljából végzett személyes, telefonos, és elektronikus úton történő kapcsolattartás.
* A 2021. évben Balatonrendes község a Képviselő-testülete a Bányász utca és Strand utca között gyalogátkelőhely tervdokumentációját készíttette el.
* A Magyar Falu Program keretében a temető területén a Képviselő-testület által hozott döntés értelmében urnafal került telepítésre. Ennek műszaki ügyintézése zajlott.

**A hivatal munkáját szeretném megköszönni nagy tisztelettel. Hisz nehéz éven vagyunk túl.** Tavasszal a pandémia nehezítette a zavartalan munkát, nyáron pedig a megsokszorozódott ügyfélforgalom ugyanakkora létszám mellett, később pedig a személycserék.

**Most rátérek a faluban végzett munkára, házunk tájára.**

Feladataink közt hangsúlyos szerepet kapott és fog kapni a jövőben is, a faluközösség megerősítése. A közösségépítés legjobb szinterei a közös programok, kulturális rendezvények és a közösségért végzett munkával eltöltött együttlétek.

Ez kapott most nagy pofont a COVID -19 járványtól, de azért az elmúlt év is bővelkedett ilyen tevékenységekben. Ebben Lenner polgármester úr vállalt igen nagy szerepet megtalálva készséges segítőket. A NABE Csoport összetartó közösségének is sokat köszönhetünk a rendezvények lebonyolításában, segítésében.

1. A szélvihar által kidöntött hirdetőtábla megépítése társadalmi munkában történt. Péringer Martina, Lenner István és Herczeg János készítették el Karácsony és szilveszter közti időben.
2. A kemence melletti tároló kialakítását Lenner István és Csizmadia Krisztián ketten végezték májusban.
3. Júniusban a Máté Család által adományozott pad, és a NABE Balatonrendesi Csoportja által adományozott pad és asztal helyét szintén Lenner István polgármester úr telepítette a faluban Csizmadia Krisztiánnal.
4. Polgármester úr végezte el a hullám utca 71-es út találkozásánál a vízelvezető részleges cseréjét és a meglévő javítását.
5. Júliusban a bolt mögött teljes egészében felajánlás és társadalmi munka keretében készült el a szelektív hulladékgyűjtő konténerek helye. Boldizsár Imre, Péringer Martina Csizmadia Krisztián felajánlásával.
6. A NABE csoport tagjai rendezték a FALU NAP második napját a Családi Napot.
7. Ezeken kívülrengeteg segítségés temérdek felajánlás érkezett a Falu Napon , a Szüreti Felvonulásra, és a többi rendezvényre egyaránt.

A falu közművelődést érintő feladataira Immár egy éve nálunk teljesít szolgálatot **Horváth Anita** közművelődési asszisztens, akit megkérek beszéljen eddigi munkájáról.

Anitát továbbfoglalkoztatjuk decembertől, bérét megpályáztuk és elnyertük.

Az előzőekben már beszéltem a pályázatokról, most az előkészítés alattiakról beszélnék.

Pályázunk a TOP-Plusz pályázaton:

1. önkormányzati épületek energetikai korszerűsítése projektre
2. Szabadidőparkra
3. Zebrákra és két forgalomcsillapító szigetre a 71-es út két végére.

* Energetikai fejlesztés témakörben mindhárom épületünkkel szeretnénk indulni. (Lőbl Ház, régi posta épület és a Faluház.) Megújuló energia igénybevételével a hőtárolós kályhák helyett fűtéskorszerűsítést, ablakcserét, hőszigetelt vakolatot, napelemet tervezünk. Ezzel próbáljuk a fenntarthatóságot biztosítani.
* A szabadidőpark helye a bolt fölött és a temető alatti terület lesz. A temetői parkoló megerősítése, alatta lábtenisz pálya, kültéri ping-pong asztal, egy – két kültéri fitnesz eszköz, homokozó, fészekhinta, rugós játék, padok, ivókút, kerékpártároló és szemétgyűjtők lesznek benne. Jelenleg ezen dolgozunk, hogy legyen egy olyan közösségi tér, ahol a főúttól távol zajmentes, gyerekeknek biztonságos helyen sportolhatnak, mozoghatnak fiatalok és idősek egyaránt. Ez is a közösségépítést szolgálja majd.
* A Strand utcai zebra már engedélyes tervvel rendelkezik, a másik a boltnál lenne a vasút és buszmegálló között. A 71-es út két végére pedig forgalomcsillapító szigetet terveztetnénk, hogy a faluba érkező forgalmat lelassítsa. Ehhez tartoznak majd az előjelző táblák, megvilágítás és kisebb járdaszakaszok megépítése, felújítása.

Elindult a Bringa körút Balatonrendesi szakaszának építése. Tervezése kb. 10 évet vett igénybe. A befejezés egy év múlva várható. Mivel az Ábrahámhegyi szakasz is most épül, kijelölték elkerülő útként a Csapás utcát és a Bányász utcát. Kérem figyeljünk, ha erre közlekedünk.

A KRESZ táblák ügye van napirenden már két-három hónapja.

A csendre és közlekedésbiztonságra vágyó lakók kerestek meg a megnövekedett forgalom és zajterhelés miatt.

Úthálózatunk nehezen felel meg a megnövekedett terhelés követelményeinek. Okai: a nyaralók létszámnövekedése, az építkezések számának növekedése és a bányaművelés okozta forgalom.

A lakók sok féle igénye miatt a hatóságokat kerestem meg a Hivatalon keresztül. Közmeghallgatásunkra pedig meghívtam a Tapolcai Rendőrkapitányság Közlekedésbiztonsági főosztályának vezetőjét **Kiss Atilla alezredes urat**, aki eligazít minket a KRESZ táblák kihelyezésének szabályairól. Volt szíves korábban eljönni, felvetett problémáinkat volt módom átbeszélni, s Ő tett javaslatot számtalan kérdésben.

Javaslata: **szakmérnökkel forgalomtechnikai terv készíttetésére** vonatkozott, mely hosszú távú megoldást jelentene.

A Balatonrendesi – II. Permi–Vöröshomokkő bánya előzetes engedélykérelme a rekultiváció keretében végzett építési hulladékkal való feltöltés ügyében

A lakossággal való kapcsolattartást mindig fontosnak tartottam. Ezért tartunk hetente fogadó órát. Falu Fórumot kezdeményeztem, valamint aktívan részt vettem a Balatonrendesi Természetbarátok Egyesülete által kezdeményezett Falu Fórumon is.

A mai közmeghallgatásra meghívtam a bányavállalkozót, de nem tudott eljönni. A jelenlévők tájékoztatása végett röviden elmondanám az ismert tényeket és a vállalkozó tájékoztató levelét arról, hogy a faluval jó együttműködést szeretne kialakítani támogatásokkal és egyéb mással. Javaslatot tesz a falut elkerülő út kialakítására.

A környezetünk állapotáról: Balatonrendes környezetének tisztábbá, rendezettebbé tételén dolgozunk: fűnyírással, lombsepréssel, virágágyak rendbetételével, gallyazással, sövényvágással, utak, árkok tisztításával, bozótirtással, stb.

A hivatalból a közterületfelügyelő naponta bejárja a települést, aki figyeli a rendellenességeket is. Jómagam is ezt teszem.

Kérem a lakók hozzászólásait.

?????

:::::::::::::

**Kérem a beszámoló elfogadását.**

**Beszámolót elfogadta .. …. képviselő. nemmel szavazott 1 képviselő**

Hozzászólások:

Balatonrendes, 2021. november 22.